กรุงไทยขาย3กองทุนตราสารหนี้ชูสูงสุด4%
KTAM เพิ่มทางเลือกการลงทุน เปิดขาย3กองทุนตราสารหนี้ชูผลตอบแทนสูงสุด 4%
13 มี.ค. 2555

KTAM เพิ่มทางเลือกการลงทุน เปิดขาย3กองทุนตราสารหนี้ชูผลตอบแทนสูงสุด 4%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า สัปดาห์นี้บริษัทบริษัทเปิดจำหน่าย 3 กองทุนตราสารหนี้ มีอายุโครงการ 3 เดือน 6 เดือนและ 1 ปี  โดยกองทุนเปิดกรุงไทยธนทรัพย์ บี 30 (KTSUPB30) เสนอขายวันที่ 14-20 มี.ค.2555 อายุ 6 เดือน มูลค่าโครงการ 5,000  ล้านบาท ลงทุนตราสารในประเทศและตราสารหนี้ต่างประเทศ ผลตอบแทนประมาณ 3.35%  ต่อปี  
กองทุนเปิดกรุงไทยสมาร์ท อินเวส 3 เดือน 3 (KTSIV3M3)   เสนอขายรอบใหม่ วันที่   12 -16 มี.ค.2555    อายุโครงการ  3 เดือน  ลงทุนในตราสารหนี้ภาคเอกชน   เงินฝาก และ ตราสารหนี้สถาบันการเงินในประเทศ   ผลตอบแทนประมาณ 2.90%   ต่อปี  
กองทุนเปิดกรุงไทยเอฟไอเอฟ เพิ่มค่า 2 ( KTFP2 ) เสนอขายวันที่   9-16 มี.ค. 2555  อายุ 12 เดือน  มูลค่าโครงการ  6,000  ล้านบาท   ลงทุนในตราสารหนี้ต่างประเทศและเงินฝากประจำธนาคารต่างประเทศ ผลตอบแทนประมาณ 4.00% ต่อปี  ทั้งนี้ กองทุนที่ลงทุนในตราสารหนี้ต่างประเทศจะป้องกันความเสี่ยงจากอัตราแลกเปลี่ยนทั้งจำนวน